**Утвърдил**

**Директор:**

**Юрка Делчева**

**ПРАВИЛА**

**за достъп в сграда и дворно пространство**

**на ДГ „ПЕРУНИКА”,с.Сотиря**

**Чл. 1**. В Правилата за безопасност и ограничаване на достъпа в детската градина се определят правата и задълженията на работещите в детската градина, родители и други посетители, както и се урежда организацията на дейността им, съобразно особеностите на детската градина.

**Чл. 2**. С оглед осигуряване на безопасност на децата се забранява:

**1**. преминаването на граждани през двора на детската градина;

**2**. разхождането на домашни любимци и/или други животни;

**3**. влизането и паркирането на автомобили.

**Чл. 3. (1)** По изключение в двора на детската градина могат да спират автомобили, осъществяващи разтоварна дейност за нуждите на градината *(доставяне на хранителни продукти, хигиенни материали, пясък и материали за предстоящ ремонт).*

**(2)** При осъществяване на ремонтни дейности се издава специална заповед на директора за спирането на автомобили и достъпа на лица, извършващи ремонтните дейности.

**Чл. 4.** В извънработно време и почивни дни се заключват входовете и порталите на детската градина.

**Чл. 5**. В детската градина се осъществява пропускателен режим за външни лица само през централния вход, както следва:

(1) В специален прономерован и прошнурован дневник срещу представяне на документ, удостоверяващ самоличност, се отбелязват трите имена на посетителите, лицето при което отиват, часа на влизане и номера на оборотния пропуск, който се връчва на посетителя.

(2) При напускане на сградата пропуска се връща, като в дневника се отбелязва часа на излизане.

(3)Прави се проверка на посетителя, както и неговия багаж за притежаване на оръжие и други опасни вещества и предмети.

(4) Не се допуска внасянето на обемисти предмети и вещи, освен с разрешение на директора на детската градина.

**Чл. 6**. Ръководителите на допълнителни дейности в детската градина; лица, осъществяващи развлекателни дейности за децата и други, които имат служебни ангажименти в детската градина се запознават с правилата за достъп и безопасност и се задължават да ги спазват стриктно.

**Чл. 7.** (1) Родителите на децата имат право на достъп до съблекалнята на детската група.

(2)Родителите на децата нямат право на достъп до останалите помещения.

(3)Родителите на децата могат да посещават и други помещения по изключение, в случаите на организирани празници, развлечения и други дейности за децата с участието на родители и/или родителски срещи.

**Чл. 8** (1)При въвеждане на извънредна епидемична обстановка и въведени Мерки за работа при извънредна обстановка в ДГ родители не се допускат в сградата на детската градина.

(2) Изключение на ал.(1), при необходимост, се допуска с предварително уведомяване на директора и спазване на всички въведени мерки за безопасност и с ползване на лични предпазни средства, според действащи правила в извънредната ситуация.

**Чл. 9.** Работещите в детската градина и родителите на децата се запознават с правилата срещу подпис и се задължават да ги спазват.

**Чл. 10.** Учителите на детските групи се задължаватда поставят Правилата на достъпно място за информация на всички родители и посетители на детската градина.

**Чл. 11.** Директорът на детската градина координира, контролира и носи отговорност за прилагането на правилата.

**Чл. 12.** Директорът на детската градина се задължава да публикува Прави

лата на сайта на детската градина.

**Чл. 13.** Правилата за достъпа в сградата и дворното пространство на ДГ са изготвени в съответствие с нормативната уредба в образоването и с Правилника за дейността на детската градина.

Настоящите Правила за достъп до сградата и дворното пространство на Детска градина ДГ са приети с Решение, взето с Протокол № 1/16.09 2024 г. от заседание на Педагогическия съвет и са утвърдени със Заповед на директора.